OpenLLM-France/wikimedia huggingface dataset:
# Alexander Bunbury

Alexander Bunbury (Plaisance, 18 de juny de 1967) és un exfutbolista canadenc de la dècada de 1990. També fou jugador de futbol sala.
Fou 65 cops internacional amb la selecció del Canadà.
Pel que fa a clubs, destacà a West Ham United FC i Marítimo de Funchal.
Trajectòria com a entrenador:
* 2000–2008: Bangu FC
* 2008–2012: Minnesota Thunder (academy)
* 2014–: Minnesota Twin Stars

## Referències

* ↑ Canada – Record International Players Arxivat 2019-04-01 a Wayback Machine.; at RSSSF
* ↑ Alexander Bunbury Fitxa i estadístiques a la FIFA
* ↑ Alexander Bunbury a National-Football-Teams.com (anglès)
* ↑ The Wonderful World of West Ham United statistics
* ↑ Soccer Hall of Fame inductee page
# Frontera entre Ghana i el Togo

La frontera entre Ghana i el Togo és la línia fronterera en sentit est-oest, alineada al sentit dels meridians, que separa l'oest de Ghana de l'est del Togo a l'Àfrica central, separant les regions ghanesess de Superior Oriental, Septentrional i Volta, de detes les regions de Togo. Té 877 km de longitud. Comença al nord al trifini Togo-Ghana-Burkina Faso. Va baixant cap al sud per les proximitats del llac Volta i la ciutat de Ho a la part ghanesa i, cap a la part togolesa, Kpalimé i Mount Agou. L'extrem sud de la frontera acaba vora la capital togolesa, el port de Lomé, al golf de Guinea juntament amb paral·lel 6° nord.

## Història

La seva creació data de la Primera Guerra Mundial, a l'època on la colònia alemanya de Togoland fou ocupada després de dos anys de guerra pels exèrcits francès i britànic, es repartiren el territori en dues zones d'administració, el 27 de desembre de 1916. Després de la desfeta alemanya la Societat de Nacions va atribuir com a mandats de classe B aquests territoris als dos països: el Togo oriental per França i el Togo occidental pel Regne Unit.
El 1960, l'antiga Togoland va obtenir la seva independència: el Togo Francès esdevingué República togolesa, mentre que Togolàndia fou integrat a Ghana. Tanmateix, això no ha evitat algunes disputes frontereres entre ambdós països.

## Referències

* ↑ «Ghana». The World Factbook. Central Intelligence Agency.
* ↑ «Togo». The World Factbook. Central Intelligence Agency.
* ↑ Borders that Divide: Education and Religion in Ghana and Togo since Colonial Times
* ↑ Ghana, Togo For Peaceful Resolution Of Boundary Problems, allafrica.com, 20 d'agost de 1999
* ↑ Former A-G urges boundary talks between Ghana, Togo to avert dispute Arxivat 2019-04-13 a Wayback Machine., 20 de setembre de 2017

## Bibliografia

* The Ghana-Togo Boundary, 1914-1982 R. Bagulo Bening, Africa Spectrum Vol. 18, No. 2 (1983), pp. 191-209
# Gai Semproni Llong

Gai Semproni Llong (en llatí Caius Sempronius Longus) va ser un magistrat romà del segle ii aC. Era probablement fill de Tiberi Semproni Llong (Tiberius Sempronius Ti. F. C. N. Longus), cònsol l'any 193 aC. Formava part de la gens Semprònia i era de la família dels Llong, d'origen plebeu.
Va ser decemvir sacris faciundis en el lloc del seu pare, quan va morir de pesta l'any 174 aC. L'ofici de decemvir sacris faciundis passava segons sembla de pares a fills. Aquests decemvirs tenien funcions religioses i van sorgir per atendre les reclamacions dels plebeus, que volien tenir presència en l'àmbit de la religió i del ritual. Es triaven cinc decemvirii plebeus i cinc patricis.
No va exercir cap més càrrec important que sigui conegut.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 806.
# Gai Sal·lusti Crisp el Jove

Gai Sal·lusti Crisp (en llatí Caius Sallustius Crispus), conegut com el Jove, era el net de la germana de l'historiador Gai Sal·lusti Crisp, adoptat per aquest i hereu de la seva gran fortuna.
A imitació de Mecenàs va preferir mantenir-se en la classe dels cavallers, i sense el càrrec de senador va gaudir de gran influència a l'estat, més de la que tenien els cònsols. Era donat a la luxúria i es cuidava l'aspecte personal, però la seva ment era vigorosa i tenia gran capacitat pels negocis públics. Durant uns anys va ser el segon home de més confiança d'August després de Mecenàs, i a la caiguda d'aquest favorit va ser el principal assessor de l'emperador.
Encara va conservar aquesta influència sota Tiberi i va participar en la mort de Pòstum Agripa, tema que Lívia Drusil·la va impedir discutir al senat romà per recomanació seva. Tiberi el va enviar a capturar al fals Pòstum Agripa.
Va morir l'any 20 a edat avançada, quan ja havia perdut la confiança de l'emperador encara que fins al final va romandre, almenys nominalment, com un dels seus principals amics. Tenia algunes mines de coure als Alps al país dels ceutrons. Segurament aquest Sal·lusti és al que Horaci dedica una de les seves Sàtires.

## Referències

* ↑ C. Sallustius Crispus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 698
# Franck Atsou

Franck Atsou (Lomé, 1 d'agost de 1978) és un exfutbolista togolès de la dècada de 2000.
Fou internacional amb la selecció de futbol de Togo amb la qual participà a la Copa del Món de futbol de 2006.
Pel que fa a clubs, destacà a Persepolis i Esteghlal Ahvaz.

## Referències

* ↑ Franck Atsou Fitxa i estadístiques a la FIFA
* ↑ Franck Atsou a National-Football-Teams.com (anglès)
# Franck Dépine

Franck Dépine (Lió, 11 d'abril de 1959) va ser un ciclista francès especialista en pista. Va guanyar quatre medalles, dues d'elles d'or, als Campionats del món en tàndem. Va participar en els Jocs Olímpics de Los Angeles de 1984 en la prova de Velocitat.

## Palmarès

* 1979
** Campió del món en Tàndem (amb Yavé Cahard)
* 1983
** Campió del món en Tàndem (amb Philippe Vernet)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Franck (cràter)

* No s'ha de confondre amb cràter de Venus Frank (cràter).
Franck és un petit cràter d'impacte de la Lluna que es troba prop de l'extrem nord del Sinus Amoris, una badia a la part nord de la Mare Tranquillitatis. El cràter es troba just al sud-est del cràter Brewster, i més a sud de Römer. Franck va ser designat prèviament Römer K abans de ser reanomenat per la UAI.
* Localització de Franck (quadrant superior esquerra de la imatge)
* Rodalies de Franck
Es tracta d'un cràter circular, amb forma de bol i amb una vora aguda que no ha estat erosionada significativament. Les parets interiors presenten una suau pendent cap a la petita plataforma situada al punt mig. Just al nord de Franck apareix un parell de cràters units entre si més petits, i entre els tres pràcticament formen un mateix grup, resultat de la fusió dels seus corresponents impactes.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Alexteroon obstetricans

Alexteroon obstetricans és una espècie de granota de la família dels hiperòlids que viu al Camerun, Guinea Equatorial, Gabon i, possiblement també, a la República del Congo.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Burger, M. 2004. Alexteroon obstetricans. Llista Vermella d'Espècies Amenaçades de la UICN 2006. Consulta: 17 d'abril del 2008.
# Alexteroon

Alexteroon és un gènere de granotes de la família dels hiperòlids.

## Taxonomia

* Alexteroon hypsiphonus
* Alexteroon jynx
* Alexteroon obstetricans

## Referències

* IUCN (anglès)
# Franco Berardi

Franco Berardi, conegut com a Bifo és un marxista teòric italià, conegut per ser un agitador cultural, activista dels media i filòsof multidisciplinari. Bifo llança una mirada àvida sobre qüestions complexes com ara l'efecte devastador de l'acceleració contemporània d'infoestímuls sobre la consciència humana i la rellevància política de la pèrdua de contacte entre el cos individual i el social. Bifo ha combinat sempre el seu compromís personal amb l'experimentació constant amb el mediactivisme, des de A/Traverso i Radio Alice als anys setanta fins al moviment Telestreet i una intensa activitat en xarxa als anys 2000.

## Referències

* ↑ «Franco Berardi». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Ganeswari

Ganeswari és un riu de les muntanyes Garo, avui districte d'East Garo Hills i districte de West Garo Hills) a Meghalaya, Índia, que acaba a Bangladesh. Neix a les muntanyes Kailas, i corre en direcció sud cap al districte de Maimansingh a Bangladesh. No s'indica en quin riu desaigua.

## Referències

* The Imperial Gazetteer of India, 1885, Sir William Wilson Hunter, Londres, Trübner & co.
# Ganeshpur

Ganeshpur és una vila d'Uttar Pradesh, districte de Basti, a uns 5 km al nord-oest de la ciutat de Basti. Fou capital d'un estat tributari (jagir) anomenat primer Ganeshpur i al segle XIX jagir de Pindari. El jagir fou governat originalment per una branca dels Gautam de Nagar que van fortificar el lloc amb una rasa, una muralla i una paret de bambú. Després del 1801 van caure en retards en el pagament dels tributs i taxes i finalment fou expropiat i venut a Biwi Moti Khanam. In 1818 altre cop fou expropiat, aquesta vegada a Biwi Moti Khanam, i venut per segona vegada. El va comprar el mateix govern per 8343 rúpies i el va entregar a un militar de nom Kadir Buksh, un general de l'exèrcit d'Amin Khan Pindari.
# Gang Mills

Gang Mills és una concentració de població designada pel cens dels Estats Units a l'estat de Nova York. Segons el cens del 2000 tenia 3.304 habitants.

## Demografia

Segons el cens del 2000, Gang Mills tenia 3.304 habitants, 1.279 habitatges, i 868 famílies. La densitat de població era de 195,4 habitants per km².
Dels 1.279 habitatges en un 37,9% hi vivien nens de menys de 18 anys, en un 55% hi vivien parelles casades, en un 9,9% dones solteres, i en un 32,1% no eren unitats familiars. En el 28,9% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,7% tenia menys de 18 anys, un 5,8% entre 18 i 24, un 28,8% entre 25 i 44, un 21,9% de 45 a 60 i un 15,7% 65 anys o més.
L'edat mediana era de 38 anys. Per cada 100 dones de 18 o més anys hi havia 85,5 homes.
La renda mediana per habitatge era de 51.473 $ i la renda mediana per família de 68.611 $. Els homes tenien una renda mediana de 54.922 $ mentre que les dones 30.174 $. La renda per capita de la població era de 31.209 $. Entorn del 6,8% de les famílies i el 8,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gang Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gang Mills». American Fact Finder. Oficina del Cens dels Estats Units, 12-01-2010.
# Ammonia Avenue

Ammonia Avenue fou el setè àlbum d'estudi de The Alan Parsons Project i va ésser un dels discos de més èxit comercial del grup. Va ésser publicat el febrer de 1984. La idea original és que aquest disc fos doble, afegint-hi a la segona part les cançons que posteriorment formaren part de l'àlbum Vulture Culture.
El títol de l'àlbum té origen en la inspiració que Eric Woolfson va rebre quan va visitar la Imperial Chemical Industries (ICI) a Billingham, Anglaterra. Just a l'entrada de l'edifici, el primer que va veure foren millers de canonades i tubs i un cartell que posava: Ammonia Avenue. El disc parla del desconeixement i de la desconfiança que té part de la societat envers els necessaris desenvolupaments que assoleixen les indústries científiques.
La balada "Don't answer me" (No em responguis) és una de les cançons més famoses del grup, però entre els fans la cançó més reeixida és la primera del disc, Prime Time (Horari Priotari), una cançó que aconseguí colar-se en el top 40 de la llista Billboard i que inclou, segurament, els millors solos de guitarra de The Alan Parsons Project.

## Fites de l'àlbum

* Disc d'or: 04/24/84
* Posicions aconseguides: 15 EUA, 24 RU
* Total de setmanes al top 40: 13

## Llista de cançons

* "Prime Time" – 5:04 (Horari Prioritari)
* "Let Me Go Home" – 3:21 (Deixa'm tornar a casa)
* "One Good Reason" – 3:37 (Una bona raó)
* "Since the Last Goodbye" – 4:35 (Des de l'últim adéu)
* "Don't Answer Me" – 4:12 (No em responguis)
* "Dancing on a Highwire" – 4:23 (Ballant sobre un cable)
* "You Don't Believe" – 4:27 (No creus)
* "Pipeline" (instrumental) – 3:57 (Canonada)
* "Ammonia Avenue" – 6:33 (Avinguda de l'amoníac)

## Crèdits

* Baix: David Paton
* Bateria: Stuart Elliott
* Guitarra: Ian Bairnson
* Teclats: Eric Woolfson
* Saxo: Mel Collins
* Orquestra: Andrew Powell

## Referències

* ↑ Abacab. «DMR: The Alan Parsons Project - Ammonia Avenue (1984)», 08-10-2011. [Consulta: 30 abril 2019].
* ↑ Arellano, Daniel. «Sonido Clásico: Alan Parsons Project – Ammonia Avenue (1984)» (en es4), 22-02-2011. [Consulta: 30 abril 2019].
* ↑ Mike DeGagne. «Ammonia Avenue - The Alan Parsons Project» (en anglès americà). [Consulta: 30 abril 2019].
# Frontera entre el Regne Unit i Noruega

La frontera entre el Regne Unit i Noruega és una frontera internacional íntegrament marítima que separa el Regne Unit i Noruega i se situa al Mar del Nord. Després de l'afer de la pesca noruega del 18 de desembre de 1951, la Cort Internacional de Justícia va dictaminar que la fixació de l'amplitud del mar territorial a una distància de 3 milles no era una regla consuetudinària oposable a Noruega; aquest últim sempre ha protestat contra qualsevol intent d'aplicar-lo a la costa noruega. El 12 de juliol de 1935, el Reial decret noruec va delinear la zona de pesca noruega al nord de la latitud 66° 28.8' N, i segons el decret, aquesta zona tindria quatre milles d'ample, mesurada a partir de les línies de base. directament traçades entre els punts més destacats de la costa noruega, així com illes i illots formant el Skaergaard.
En març de 1965 es va formalitzar un acord amb una línia de demarcació en 8 punts
* Punt 1. 56° 05' 12" N., 3° 15' 00" E.
* Punt 2. 56° 35' 42" N., 2° 36' 48" E.
* Punt 3. 57° 54' 18" N., 1° 57' 54" E.
* Punt 4. 58° 25' 48" N., 1° 29' 00" E.
* Punt 5. 59° 17' 24" N., 1° 42' 42" E.
* Punt 6. 59° 53' 48" N., 2° 04' 36" E.
* Punt 7. 61° 21' 24" N., 1° 47' 24" E.
* Punt 8. 61° 44' 12" N., 1° 33' 36" E.
El 10 de maig de 1976 es va signar un acord per tal d'explotar el jaciment de gas de Frigg i del transport del gas al Regne Unit.

## Referències

* ↑ PDF Agreement between the Government of the United Kingdom of Great Britain and Northern Ireland and the Government of the Kingdom of Norway relating to the delimitation of the continental shelf between the two countries
* ↑ Le régime juridique des îles dans le droit international de la mer
# Ames (la Corunya)

Ames és un municipi de la província de la Corunya a Galícia. Pertany a la Comarca de Santiago. Limita amb els municipis de Santiago de Compostel·la, Teo, Brión, Negreira, A Baña i Val do Dubra. Té els nuclis urbans d'O Milladoiro i Bertamiráns.
Evolució demogràfica :
| 1900 | 1930 | 1950 | 1981 | 2004 |
| 7.097 | 7.602 | 9.425 | 9.527 | 20.840 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

| Agrón (San Lorenzo) Ameixenda (Santa María) Ames (Santo Tomás) Biduído (Santa María) amb O Milladoiro Bugallido (San Pedro) Cuevas (San Estevo) | Lens (San Pablo) Ortoño (San Juan) amb Bertamiráns Piñeiro (San Mamede) Tapia (San Cristovo) Trasmonte (Santa María) |

## Referències

Viccionari
# Ali Hussein Shihab

Ali Hussein Shihab (àrab: علي حسين) (Iraq, 5 de maig de 1961 - Bagdad, 26 d'octubre de 2016) fou un futbolista iraquià de la dècada de 1980.
Fou internacional amb la selecció de futbol de l'Iraq amb la qual participà a la Copa del Món de futbol de 1986.
Pel que fa a clubs, destacà a Al-Talaba SC Bagdad.

## Referències

* ↑ Iraq - Record International Players rsssf
* ↑ 1986 FIFA World Cup Mexico Arxivat 3 October 2011$^{[Datemismatch]}$ a Wayback Machine.
* ↑ Hassanin Mubarak. «Player Database». iraqsport.com. Arxivat de l'original el 21 abril 2003.
# Gai Claudi Neró (pretor)

Gai Claudi Neró (en llatí Caius Claudius Nero) va ser un magistrat romà. Formava part de la gens Clàudia, i portava el cognomen de Neró.
Després d'exercir algunes magistratures menors va arribar a la de pretor l'any 181 aC. Va governar com a província l'illa de Sicília. Encara que no se sap segur se'l suposa fill del cònsol del 207 aC Gai Claudi Neró, el vencedor d'Àsdrubal Barca.

## Referències

* ↑ Titus Livi. Ab Urbe Condita XL,18
# Gai Claudi Marcel

Gai Claudi Marcel és el nom dels següents personatges:
* Gai Claudi Marcel Major, cònsol 50 aC
* Gai Claudi Marcel Menor, cònsol 49 aC
* Gai Claudi Marcel (pretor), pretor el 80 aC
* Gai Claudi Marcel el Jove, conspirador romà
# Gaston Michel

Gaston Michel (França, 21 d'agost de 1856 - Lisboa, 13 de novembre de 1921) nom artístic de Louis Gaston Auguste Michel, va ser un actor francès.

## Biografia

Després d'obtenir un segon honor de comèdia el 1876, després un primer honor el 1878 al Conservatori de París, Gaston Michel va entrar al théâtre des Nations abans de ser contractat el 1883 a la troupe del Teatre Mikhailovski de Sant Petersburg i es va convertir en el seu gestor.
De tornada a França, l'any 1907 va ser nomenat director artístic del flamant Casino municipal de Canes. Estava a punt de fer el paper d'un gran senyor portuguès a Parisette sota la direcció de Louis Feuillade, quan la mort el va sorprendre a Lisboa el novembre de 1921.

## Filmografia

* 1915 : Strass et Compagnie d'Abel Gance
* 1916 : Chantecoq d'Henri Pouctal
* 1916 : Le Retour de Manivel de Louis Feuillade
* 1916 : Judex de Louis Feuillade : Pierre Kerjean
* 1917 : La Nouvelle Mission de Judex de Louis Feuillade : Pierre Kerjean
* 1917 : L'Autre de Louis Feuillade
* 1918 : Tih Minh de Louis Feuillade : le docteur Gilson
* 1919 : Barrabas de Louis Feuillade : Rudolph Strelitz
* 1921 : L'Orpheline de Louis Feuillade : Sakounine
* 1921 : Les Deux Gamines de Louis Feuillade : le grand-père Bertal

## Referències

* ↑ Fiche de naissance n° 15/37. Archives en ligne de la Ville de Paris, état-civil reconstitué du 1er arrondissement (ancien).
* ↑ Courrier des théâtres. Le Figaro, 31 octobre 1879, p. 3, disponible a Gallica
* ↑ Derrière la toile. Le Rappel, 8 janvier 1880, p. 3, disponible a Gallica
* ↑ Revue des théâtres. Le Petit Journal, 3 septembre 1883, p. 4, disponible a Gallica
* ↑ Echos des théâtres. Le Radical, 5 septembre 1883, p. 4, disponible a Gallica
* ↑ Article Michel (Louis-Gaston-Auguste). Le Conservatoire national de musique et de déclamation : documents historique et administratifs recueillis et reconstitués par Constant Pierre, p. 813, Imprimerie Nationale, Paris, 1900, disponible a Gallica
* ↑ Courrier des spectacles. De notre correspondant de Saint-Pétersbourg. Le Gaulois, 8 novembre 1902, p. 3, disponible a Gallica
* ↑ Le Casino de Cannes. Le Journal, 10 janvier 1907, p. 3, disponible a Gallica
* ↑ Les Cinémas. Gaston Michel. Comoedia, 15 novembre 1921, p. 3, disponible a Gallica

## Bibliografia

* Coemedia (periòdic sobre el teatre)
# Instinción

Instinción és una localitat de la província d'Almeria, Andalusia. L'any 2005 tenia 524 habitants. La seva extensió superficial és de 33 km² i té una densitat de 15,9 hab/km². Les seves coordenades geogràfiques són 36° 59′ N, 2° 39′ O. Està situada a una altitud de 431 metres i a 37 quilòmetres de la capital de la província, Almeria.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 545 | 544 | 538 | 538 | 531 | 533 | 527 | 524 | 508 | 510 |

## Enllaços externs

* Instinción - Sistema d'Informació Multiterritorial d'Andalusia
* Instinción Arxivat 2005-12-23 a Wayback Machine. - Diputació Provincial d'Almeria
# Marissa Nadler

Marissa Nadler (Washington D.C., 5 d'abril de 1981) és una cantant i compositora estatunidenca.
Va estudiar a la Rhode Island School of Design i va treballar de professora d'art a Nova York abans de dedicar-se a la música. La majoria de les seves cançons només utilitzen guitarra i veu, però amb efectes de reverberació. La seva obra es considera dins el subgènere de dream pop o freak folk, amb influències de Leonard Cohen, Patti Smith, Joni Mitchell i Kate Bush. El seu primer àlbum fou Ballads of living and dying (2004), al qual seguiren The sister (2012), July (2014), For My Crimes (2018) o Droneflower (2019)

## Referències

* ↑ Marissa Nadler, Oxford Reference. Retrieved 27 May 2016
* ↑ «Marissa Nadler» (en castellà). Discogs. [Consulta: 26 febrer 2021].
* ↑ «For My Crimes».
* ↑ «Marissa Nadler - Biography», 30-04-2019.
* ↑ «Interview :: Marissa Nadler». What Weekly Magazine. Arxivat de l'original el 27 maig 2014.